laion/Wikipedia-Exotic huggingface dataset:
Cracklin' Rosie

Cracklin' Rosie (בעברית: רוזי המתנפצת) הוא שיר שכתב והקליט הזמר ניל דיימונד בשנת 1970. את הליווי המוזיקלי של השיר ביצעו נגני הליווי Wrecking Crew, בהם האל בליין בתופים, לארי נכטל על הקלידים, ג'ו אוסבורן בבאס, אל קייסי בגיטרה וג'ין אסטס בכלי הקשה. את העיבוד המוזיקלי ביצע דון רנדי. השיר נכלל באלבום של דיימונד "Tap Root Manuscript". באוקטובר 1970 היה השיר ללהיט הראשון של דיימונד שהגיע למקום הראשון בבילבורד הוט 100, והסינגל השלישי שנמכר ביותר ממיליון עותקים. השיר הגיע למקום השלישי במצעד הסינגלים הבריטי, ושהה בו ארבעה שבועות בנובמבר ובדצמבר אותה שנה. במצעד השנתי של בילבורד לשנת 1970 דורג השיר במקום ה-17. עוד הגיע השיר למקום השני במצעד הסינגלים האוסטרלי, ובמצעד הסינגלים האירי. ההישג הגדול ביותר של השיר היה בניו זילנד, שם שהה במקום הראשון במשך חמישה שבועות. הסינגל, שיצא בחברת התקליטים יוני רקורדס, הוקלט במונו, ואילו גרסת האלבום הוקלטה בסטריאו. עם מנגינה קליטה וקצבית, המילים מרמזות על התמסרות לאישה של לילה. Oh, I love my Rosie child — You got the way to make me happy. 'You and me, we go in style ... Cracklin' Rose, you're a store bought woman But you make me sing like a guitar hummin' ... אך בפועל, Cracklin' Rosie הוא סוג של יין. דיימונד שמע סיפור אודות שבט של אינדיאנים קנדים, כאשר התראיין בטורונטו שבקנדה. בשבט היו יותר גברים מאשר נשים, כך שהגברים הבודדים נהגו לשבת סביב המדורה, ולשתות יין יחדיו - מה שהעניק לו השראה לכתיבת השיר. השם התפרש גם ככתיב שגוי של המילה "Rosé" (רוזה) שהוא יין המשמיע קולות פיצוח – בארצות הברית המונח מקביל ליין נתזים. מידע על היצירה "Cracklin' Rosie" באתר מיוזיק בריינז מידע על הסינגל "Cracklin' Rosie" באתר מיוזיק בריינז מידע על היצירה "Cracklin' Rosie" באתר Discogs Hartman, Kent (2012). The Wrecking Crew. St. Martin’s Griffin. pp. 261–263. ISBN 978-1-250-03046-7. Jackson, Laura (2005). Neil Diamond: His Life, His Music, His Passion. ECW Press. ISBN 1-55022-707-6. pp. 70–71. Billboard Year-End Hot 100 singles of 1970 "Go-Set Australian charts - 5 December 1970". Poparchives.com.au. 1970-12-05. נבדק ב-2012-01-10. The official New Zealand music chart;RIANZ website The New Wine Lover's Companion, 2nd edition, by Ron Herbst and Sharon Tyler Herbst, published by Barron's Educational Series, Inc.
סינכרוניות

סינכרוניות היא מושג שהוצג לראשונה על ידי הפסיכולוג האנליטי קרל ג. יונג ולפיו, אירועים הם "צירופי מקרים משמעיים" אם הם מתרחשים ללא קשר סיבתי אך נראה שהם קשורים מבחינת משמעות. במהלך הקריירה שלו, סיפק יונג כמה הגדרות שונות למושג הסינכרוניות. יונג הגדיר את הסינכרוניות כ"עיקרון מחבר לא-סיבתי"," צירוף מקרים משמעי", ו"הקבלה לא-סיבתית". הוא הציג את המושג כבר בשנות העשרים של המאה העשרים, אך העניק תיאור מלא שלו רק בהרצאת ארנוס שנשא בשנת 1951. יונג פרסם בשנת 1952 מאמר בשם "Synchronizität als ein Prinzip akausaler Zusammenhänge" (סינכרוניות כעיקרון מחבר לא-סיבתי) בכרך שהכיל גם מחקר בנושא קשור מאת הפיזיקאי וחתן פרס נובל וולפגנג פאולי. זה האחרון היה ביקורתי לעיתים כלפי רעיונותיו של יונג. האמונה של יונג הייתה כי כשם שאירועים יכולים להיות קשורים סיבתית, הם גם עשויים להיות קשורים במשמעות. אירועים הקשורים משמעית אין צורך להסביר במונחים של סיבתיות, דבר שאינו נוגד בדרך כלל את האקסיומה של הסיבתיות אך במקרים מסוימים יכול להוביל לוויתור בטרם עת על הסבר סיבתי. יונג השתמש במושג בטענה לקיומו של העל-טבעי. ארתור קסטלר, שהאמין בעל-טבעי, כתב בהרחבה על סינכרוניות בספרו "שורשי צירוף המקרים" אשר פורסם ב-1972. הזרם המרכזי במדע פוטר את תופעת הסינכרוניות כצירוף מקרים או כמתאמים מלאכותיים אשר ניתן לתאר באמצעות חוקי הסטטיסטיקה (למשל על ידי חוק המספרים הגדולים באמת) והטיות אישור. סינכרוניות אינה ניתנת לבחינה ואינה ניתנת להפרכה. היא ניתנה בתור אחת הדוגמאות לפסאודו-מדע ב"אנציקלופדיית הספקן לפסאודו-מדע" בעריכת מייקל שרמר. מדיה וקבצים בנושא סינכרוניות בוויקישיתוף טראנס, ריצ'ארד (2006). יקום ונפש. פינגווין. p. 50. ISBN 978-0-670-03292-1. בלטמן, ברנאד ד. (2009). "לימודי צירוף המקרים: פרספקטיבה פרוידיאנית" יונג, קארל (1993) [1952]. סינכרוניות – עקרון מחבר לא-סיבתי. בולינגן, שוויץ: קרן בולינגן. ISBN 978-0-691-01794-5. "אסופת עבודות", כרך 8 קסטלר, ארתור (1973). שורשי צרוף המקרים. הוצאת וינטאג'. מסת"ב 0-394-71934-4. Radford, Benjamin (2014-02-05). "Synchronicity: Definition & Meaning". Christopher Bonds, Michael Shermer (ed.) (ע), The Skeptic encyclopedia of pseudoscience, Santa Barbara, California: ABC-CLIO, 2002, עמ' 240, ISBN 1-57607-653-9
דנט (אי)

האי דנט או האי דינט (באנגלית: Dint Island; מילולית: האי עם השקע) הוא אי סלעי, בסמוך לאי אלכסנדר שבאנטארקטיקה. אורכו של האי 3 קילומטרים. האי ממוקם בשטח מפרץ לאזארב, 4 קילומטים ממערב לחופי האי אלכסנדר. האי ממוקם 10 קילומטרים דרומית - מזרחית לאי אמבר. האי התגלה לראשונה מן האוויר בטיסות שבוצעו על ידי השירות האנטארקטי של ארצות הברית בין השנים 1939–1941. האי מופה בשנת 1960 על ידי ד. סירל (D. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948. שמו של האי ניתן לו על ידי הוועדה המייעצת לשמות אנטארקטיים של בריטניה. האי נקרא בשם זה בשל צורתו - בקצה הדרומי של האי מצוי קרקס קרחוני, היוצר שקע המעקם את פני האי. • Defense Mapping Agency 1992, Sailing Directions (planning Guide) and (enroute) for Antarctica, P 379 האי דנט באתר הסקר הגאולוגי של ארצות הברית האי דנט באתר הגאזט האנטארקטי המשווה SCAR של ממשלת אוסטרליה האי דנט באתר marineregions מחשבון מרחקים - המרחק בין האי דנט לאתרים באנטארקטיקה גאזט השמות האנטארקטיים הרשמי של ארצות הברית מידע גאוגרפי והיסטורי לפי מקור אחר המיפוי בוצע בשנת 1959 לפי מקור אחר צילומי האוויר צולמו בשנת 1947
מפרץ לאזארב

מפרץ לאזארב (באנגלית: Lazarev Bay) הוא מפרץ, המפריד בין האי אלכסנדר לבין האי רוטשילד שבאנטארקטיקה. צורתו של המפרץ מלבנית - אורכו 28 קילומטרים ורוחבו 24 קילומטרים. בדרומו המפרץ גובל במדף הקרח וילקינס (המחבר בין חופו המזרחי של האי רוטשילד לבין חופו המערבי של האי אלכסנדר). בשטח המפרץ מצויים שני איים קטנים - המוקפים בקרח של מדף הקרח וילקינס: האי דנט, והאי אמבר. החוף הצפוני של האי אלכסנדר, התגלה, ממרחק גדול, על ידי המשלחת הרוסית של שנת 1821, בפיקודו של פביאן גוטליב פון בלינגסהאוזן. המפרץ מופה בשנת 1960 על ידי ד. סירל (D. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948. שמו של המפרץ ניתן לו על ידי הוועדה המייעצת לשמות אנטארקטיים של בריטניה. המפרץ נקרא על שם סגן מיכאיל לאזארב, שהיה המשנה של בליגנסהאוזן בפיקוד על משלחתו, ומפקד הסלופ מירניי (Mirnyy) - עליה הפליגה המשלחת. מפרץ שוקאלסקי • Convey, Peter ,Hopkins, David W., Roberts, Stephen J., Tyler, Andrew N., Global southern limit of flowering plants and moss peat accumulation, Polar Research / 30, https://doi.org/10.3402/polar.v30i0.8929 • Defense Mapping Agency 1992, Sailing Directions (planning Guide) and (enroute) for Antarctica, P 379 מפרץ לאזארב באתר הסקר הגאולוגי של ארצות הברית מפרץ לאזארב באתר הגאזט האנטארקטי המשווה SCAR של ממשלת אוסטרליה מפרץ לאזארב באתר marineregions מפרץ לאזארב באתר mindat מפת אזור מפרץ לאזארב גאזט השמות האנטארקטיים הרשמי של ארצות הברית מידע גאוגרפי והיסטורי לפי מקור אחר המיפוי בוצע בשנת 1959 לפי מקור אחר תצלומי האוויר צולמו בשנת 1947
ג'ורג' ולה

ג'ורג' ויליאם ולה (במלטית: George William Vella; נולד ב-24 באפריל 1942) הוא נשיא מלטה העשירי, המכהן בתפקיד מאז 4 באפריל 2019. ולה שימש השר לענייני חוץ בממשלתו של אלפרד סנט משנת 1996 ועד 1998 ובממשלתו של ג'וזף מוסקט משנת 2013 עד 2017. ולה נולד באיז-זיתון (אנ') בשנת 1942. הוא נשוי למרים (לבית גרימה). לולה שתי בנות ובן, ושבעה נכדים. ולה קיבל תואר דוקטור לרפואה בשנת 1964, הוא מומחה לרפואת משפחה ויש לו רישיון לרפואת תעופה. ולה הצטרף למפלגת העבודה והתחיל את הקריירה הפרלמנטרית שלו בשנת 1976. הוא נבחר לפרלמנט בינואר 1978, ובבחירות הכלליות בשנים 1981, 1992, 1996, 1998, 2003 ו-2008. כחבר הפרלמנט הוא ייצג את המחוז השלישי והחמישי. בשנת 1978 שימש ולה חבר מחליף באספה הפרלמנטרית של מועצת אירופה (אנ'), ודַווח (rapporteur) לזיהום ימי ולמשאבי ים בוועדה לרשויות מקומיות ואזוריות של אירופה (CLRAE). מינואר עד מאי 1987 שירת כנציג הקבוע של מלטה במועצת אירופה. ב-1992 נבחר ולה כסגן ראש מפלגת העבודה לעניינים פרלמנטריים וכדובר לענייני חוץ. בין 1995 ל-1996 שימש כחבר ועדת בית הנבחרים לעסקים והוועדה הפרלמנטרית לענייני חוץ. ולה מונה לסגן ראש ממשלת מלטה ולשר לענייני חוץ וסביבה באוקטובר 1996, ושוב במרץ 2013 עד יוני 2017. ולה הביע את תמיכתו בקמפיין להקמת המועצה הפרלמנטרית של האומות המאוחדות (אנ'), ארגון החותר לרפורמות דמוקרטיות באו"ם. ולה התמנה לנשיא מלטה מטעם מפלגת העבודה. המינוי זכה לתמיכת הממשלה והמפלגה הלאומית שבאופוזיציה. המפלגה הדמוקרטית הכריזה על תמיכתה במינוי ולה, אך החרימה את ההצבעה כמחאה למען תיקון החוקה שייחייב תמיכה ברוב מיוחס של שני שלישים למינוי נשיא. המינוי נכנס לתוקף לאחר השבעת הנשיא ב-4 באפריל 2019. מדיה וקבצים בנושא ג'ורג' ולה בוויקישיתוף ג'ורג' ולה, ברשת החברתית אקס (טוויטר) Scicluna, Luke (2 באפריל 2019). "George Vella approved as Malta's next President". Times of Malta. נבדק ב-2 באפריל 2019. {{cite news}}: (עזרה) "Archived copy". אורכב מ-המקור ב-2015-02-06. נבדק ב-2015-03-02. {{cite web}}: (עזרה) "Minister of Foreign Affairs - Maltese Consulate". אורכב מ-המקור ב-2019-04-19. נבדק ב-2020-03-06. "George Vella Biography". www.gov.mt. "Supporters". Campaign for a UN Parliamentary Assembly (באנגלית אמריקאית). נבדק ב-2017-09-21. Amaira, Ruth (7 במרץ 2019). "PN Parliamentary Group to vote in favor of nomination of George Vella for President". TVM News. נבדק ב-28 במרץ 2019. {{cite news}}: (עזרה) "PD to boycott parliamentary debate on presidential nomination". Times of Malta. 2 באפריל 2019. נבדק ב-2 באפריל 2019. {{cite news}}: (עזרה) Scicluna, Christopher (4 באפריל 2019). "President Vella delivers unifying address after swearing-in". Times of Malta. נבדק ב-5 באפריל 2019. {{cite news}}: (עזרה)
מפרץ קופרן

מפרץ קופרן (באנגלית: Couperin Bay) הוא מפרץ מכוסה קרח בחוף הדרומי של חצי האי בטהובן, בדרום מערב האי אלכסנדר, שבאנטארקטיקה. המפרץ ממוקם בין נקודת פרס, ונקודת ברליוז. המפרץ התגלה מן האוויר, על ידי משלחת החקר האנטארקטית רון בין השנים 1947–1948 המפרצון מופה בשנת 1960 על ידי ד. סירל (D. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948. שמו של המפרץ נתן לו בשנת 1977 על ידי הוועדה המייעצת לשמות אנטארקטיים של בריטניה. המפרץ נקרא על שמו של המלחין הצרפתי פרנסואה קופרן; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות. • Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, Coastal-Change and Glaciological Map of the Palmer Land Area, Antarctica: 1947–2009 , U.S. Geological Survey Geologic Investigations Series Map I–2600–C, 1 map sheet, 28-p מפרץ קופרן באתר הסקר הגאולוגי של ארצות הברית מפרץ קופרן באתר הגאזט האנטארקטי של ממשלת אוסטרליה מפרץ קופרן באתר הגאזט האנטארקטי המשווה SCAR של ממשלת אוסטרליה מפרץ קופרן באתר marineregions גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי על המפרץ מידע היסטורי על מנת שמות אתרים באזור
רוטשילד (אי)

האי רוטשילד (באנגלית: Rothschild Island) הוא אי טרשי שחור, המכוסה ברובו קרח, בסמוך לאי אלכסנדר, שבאנטארקטיקה. האי ממוקם 8 קילומטרים ממערב לחוף הצפוני של האי אלכסנדר; והוא ממוקם בכניסה הצפונית למצר וילקינס. מעל שטחי האי מתנשאות פסגות הרי דסקו. האי התגלה ממרחק על ידי המשלחת הצרפתית הרביעית לאנטארקטיקה אשר חקרה את אנטארקטיקה בין השנים 1908 – 1910, בפיקודו של ז'אן-באטיסט שארקו. האי נחקר בשנית על ידי המשלחת הבריטית אל ארץ גרהאם בין ה-15 באוגוסט 1936 וה-1 בפברואר 1937, אשר סברה כי האי הוא הר המחובר לאי אלכסנדר. סקר של השירות האנטארקטי של ארצות הברית בין השנים 1939–1941, אשר מיפה את האי מן האוויר, הביא למסקנה שמדובר באי נפרד. השטח כולו מופה בשנת 1960 על ידי דרק סירל (Derek J.H. Searle) בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948. כמו כן האי צולם מלוויין, על ידי ארצות הברית בשנת 1974. בינואר 1909 שארקו קרא לאי על שמו הברון אדואר אלפונס דה רוטשילד (אנ') (1949–1868), ראש הענף הצרפתי של משפחת רוטשילד ונשיא בנק האחים רוטשילד. • Defense Mapping Agency 1992, Sailing Directions (planning Guide) and (enroute) for Antarctica, P 379 האי רוטשילד באתר הסקר הגאולוגי של ארצות הברית האי רוטשילד באתר הגאזט האנטארקטי המשווה SCAR של ממשלת אוסטרליה האי רוטשילד באתר marineregions זמני זריחה/ שקיעה שמש/ ירח עבור האי רוטשילד מזג אוויר נוכחי עדכני באי רוטשילד תחזית מזג אוויר עדכנית ארוכת טווח עבור האי רוטשילד נתוני מזג אוויר היסטוריים עבור האי רוטשילד מידע גאוגרפי והיסטורי מידע היסטורי על חקר האי
רייטקמוז'אי

רייטקמוז'אי (בהונגרית: Röjtökmuzsaj) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם ברייטקמוז'אי מספר התושבים נמצא בירידה. כך, בשנת 1990 חיו בכפר 511 תושבים, ובשנת 2019 רק 458 תושבים. ברייטקמוז'אי חיו יהודים בתקופות זמן שונות: מדיה וקבצים בנושא רייטקמוז'אי בוויקישיתוף אתר האינטרנט הרשמי של רייטקמוז'אי נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
כריסטיאן בולטנסקי

כריסטיאן בולטנסקי (בצרפתית: Christian Boltanski;‏ 6 בספטמבר 1944 – 14 ביולי 2021) היה אמן מיצב, צלם וצייר צרפתי ממוצא יהודי. בשנת 2006 הוא זכה בפרמיום אימפריאלה. אנט מסג'ה הייתה בת זוגו. כריסטיאן בולטנסקי נולד בפריז שבצרפת במהלך מלחמת העולם השנייה. אביו היה יהודי ממוצא רוסי ואמו הייתה נוצרייה ילידת קורסיקה. במהלך כיבוש פריז על ידי הנאצים אביו של בולטנסקי נאלץ להסתתר בתוך הבית במשך כשנה וחצי. כריסטיאן גדל תוך ידיעה זו והיא השפיעה רבות על השקפת עולמו. בשנות ה-50 של המאה ה-20 בולטנסקי החל לעסוק באמנות ויצר מספר סרטים קצרים. בשנת 1986 הוא עבר לאמנות המיצב. בשנת 1987 כריסטיאן בולטנסקי יצר Chases School במרכזו היו תמונות של ילדי בית ספר יהודי של וינה בשנת 1931. בשנת 1989 בבזל הוא הציג את יצירתו Reserve שהייתה מבוססת על פרטי בגדים והנעלה במטרה לייצג את הטרגדיה האנושית של מחנות ריכוז. יצירתו הנוספת Monument (Odessa) כללה צילומים של סטודנטים יהודים משנת 1939 על רקע של נרות נשמה. כריסטיאן בולטנסקי לימד בבית הספר הלאומי הגבוה לאמנויות היפות והאמן הישראלי אבשלום היה בין תלמידיו. במהלך הקריירה כריסטיאן בולטנסקי השתתף בכ-150 תערוכות קבוצתיות ואישיות. בין התערוכות האישית ניתן לציין תערוכה במוזיאון החדש לאמנות עכשווית בניו יורק, המוזיאון לאמנות ולהיסטוריה של היהדות ומוזיאון ישראל. כריסטיאן בולטנסקי זכה במספר פרסים בגרמניה, צרפת ויפן לרבות פרמיום אימפריאלה. נפטר ב-14 ביולי 2021. The Whispers, 2008. Vanitas, 2008. Signatures, 2011. Chance, 2014. Christian Boltanski, 1990. Christian Boltanski, 2015. מדיה וקבצים בנושא כריסטיאן בולטנסקי בוויקישיתוף קורות חיים ותאור עבודות קורות חיים (בצרפתית) תיאור היצירות של האמן, באתר מוזיאון ישראל דבי לוזיה, כריסטיאן בולטנסקי: "השואה היא הטראומה שלי", באתר ynet, 2 ביולי 2018 מיטל רז, ‏כריסטיאן בולטנסקי סוף סוף מחדש: "האח הגדול", גרסת המוזיאון, באתר "Time Out ישראל", 10 ביוני 2018 מיה אשרי, מתי לדעתכם האמן הזה ימות?, באתר הארץ, 12 ביוני 2018 נעמה ריבה, בחייו הקים אנדרטה למותו: פרידה מהאמן כריסטיאן בולטנסקי, באתר הארץ, 16 ביולי 2021 אושרי דרמן, דון קישוט של הזיכרון: האמן שהקדיש את חייו למלחמה בשכחה, בלוג באתר בית התפוצות אוגוסט 2021 כריסטיאן בולטנסקי (1944-), דף שער בספרייה הלאומית כריסטיאן בולטנסקי, במסד הנתונים הקולנועיים IMDb (באנגלית) כריסטיאן בולטנסקי, באתר MusicBrainz (באנגלית) כריסטיאן בולטנסקי, באתר Discogs (באנגלית)
לשחרר את ווילי 2: המסע הביתה

לשחרר את ווילי 2: המסע הביתה (באנגלית: Free Willy 2: The Adventure Home) הוא סרט דרמה משפחתי אמריקאי משנת 1995 בבימויו של טוואיט ה. ליטל. זהו סרט המשך לסרט לשחרר את ווילי משנת 1993. לפני כשנתיים הילד ג'סי עזר ללווייתן ווילי לקפוץ אל עבר החופש. ג'סי נהנה מהחיים עם הוריו המאמצים, כשאחיו החורג אלביס מגיע בגלל מות אימם. במהלך טיול מחנאות ג'סי פוגש את ווילי בשנית, כמו גם את חברו האינדיאני רנדולף. אהבה עדינה מתפתחת בין ג'סי לבין נכדתו של רודולף, נאדין. לפתע מכלית נפט שהתנפצה מסכנת את הלווייתנים, וחיי חיות ואנשים צריכים להינצל גם כשהנפט עולה בלהבות. ווילי - קייקו ג'סי - ג'ייסון ג'יימס ריכטר אלוויס - פרנסיס קאפרה רנדולף ג'ונסון - אוגוסט שלנברג נאדין - מרי קייט שלהרדט גלן גרינווד - מייקל מדסן אנני גרינדווד - ג'יין אטקינסון ג'ון מילנר - ג'ון טני דוקטור קייט היילי - אליזבת פנייה טוואיט מרסר - מיקלטי וויליאמסון מ. אמט וולש - ביל ווילקוקס ג'ון קונסידיין - רב-סרן בלייק סטיב קהן - קפטן נילסון ניל מטרזו - קלי בזיל וואלאס - כתב יובל סגל - ג'סי יונתן מנדלמן - אלוויס טליה ברקאי - נאדין גיורא קנת - רנדולף אוהד שחר - גלן ענת ניב - אנני / ג'ון לאנדן / דמויות שונות פועה לוינשטיין - ד"ר היילי / דמויות שונות ניר רון - טוואיט / העוזר של מילנר יורם יוספסברג - רב-סרן בלייק עמי מנדלמן - ג'ון מילנר / דמויות שונות מוצי אביב - ביל וילקוקס גיא נתיב - קלי / דמויות שונות שיר הנושא של הסרט הוא "Childhood" מאת מייקל ג'קסון השיר "צעיר לנצח" המבוצע על ידי הפריטנדרס, הושמע בסוף הסרט מדיה וקבצים בנושא לשחרר את ווילי 2: המסע הביתה בוויקישיתוף "לשחרר את ווילי 2: המסע הביתה", במסד הנתונים הקולנועיים IMDb (באנגלית) "לשחרר את ווילי 2: המסע הביתה", באתר נטפליקס "לשחרר את ווילי 2: המסע הביתה", באתר AllMovie (באנגלית) "לשחרר את ווילי 2: המסע הביתה", באתר Rotten Tomatoes (באנגלית) "לשחרר את ווילי 2: המסע הביתה", באתר Box Office Mojo (באנגלית) "לשחרר את ווילי 2: המסע הביתה", באתר אידיבי "לשחרר את ווילי 2: המסע הביתה", במסד הנתונים הקולנועיים KinoPoisk (ברוסית) לשחרר את ווילי 2 - המסע הביתה, במיזם "אישים" לתיעוד היצירה הישראלית
מליסה (זמרת)

מליסה (בערבית: ميليسا; נולדה ב-9 בפברואר 1982, בשם מרים שהאב (בערבית: ميريام شهاب)) היא זמרת-יוצרת לבנונית. בשנת 2006, הוציאה את אלבום הבכורה שלה Baddi Mennak, על ידי חברת התקליטים של סמירה סעיד והייפא והבי, דבר אשר עורר תשומת לב רבה כלפיה. בשנת 2008, הוציאה מליסה את אלבום הבכורה שלה, Baddi Mennak. בהמשך, יצאו הסינגלים "Halafnalak" ו-"Yalli Naseeni" שזכו להצלחה נאה. בשנת 2010, יצא הסינגל "Tell Me What You Want (Gharamak)". בשנת 2011, יצא הסינגל "Garahtak". בין שיריה הידועים ניתן למנות את "Kam Sana". בסמוך לכך, יצא אלבום האולפן השני שלה, Mfaker Halak Min. את אלבום האולפן השני שלה Min Meen Khayef, הוציאה בשנת 2013. בשנת 2018, הוציאה ביחד עם הזמרת נאייר שידועה בזכות להיטיה "Suave (Kiss Me)" ו-"Give Me Everything" את להיטן "Leily Leily". 2006: Baddi Mennak 2008: Mfaker Halak Min 2013: Min Meen Khayef 2009: "Halafnalak" 2009: "Yalli Naseeni" 2010: "Tell Me What You Want (Gharamak)" 2011: "Garahtak" 2014: "Jazeerat Al Hob" 2015: "Masriya 100%" 2016: "Ma Maak Masari" 2018: "Leily Leily" (ביחד עם נאייר) 2019: "Ana Maghroumi Fik" מדיה וקבצים בנושא מליסה בוויקישיתוף מליסה, ברשת החברתית פייסבוק מליסה, ברשת החברתית אקס (טוויטר) מליסה, ברשת החברתית אינסטגרם מליסה, באתר MusicBrainz (באנגלית) מליסה, באתר Discogs (באנגלית) Samira Said | Alam El Phan, web.archive.org, ‏2011-09-10 Haifa Wehbe | Alam El Phan, web.archive.org, ‏2011-09-10 ميليسا = Melissa* - بدي منك, Discogs (באנגלית) ميليسا, Discogs (באנגלית) Melissa - Tell Me What You Want - Gharamak Feat Dr Alban / ميليسا - تيل مي وات يو وانت Melissa Garahtak ميليسا - عشقتك HDTV ميليسا = Melissa* - مفكر حالك مين, Discogs (באנגלית) Min Meen Khayef, נבדק ב-2020-03-06 Melissa ft. Nayer - Leily Leily [Official Music Video (2018) / ميليسا & ناير - ليلي ليلي]
גבי דוראן: בייביסיטר לחייזרים

גבי דוראן: בייביסיטר לחייזרים (באנגלית: Gabby Duran & the Unsittables) היא סדרת טלוויזיה אמריקאית מסוגת מדע בדיוני וקומדיה, המבוססת על רומן בעל אותו שם מאת אליז אלן ודריל קונרס. בסדרה מככבים קיילי קנטרל, מקסוול אסי דונובן, קאלאן פריס, קוקו כריסטו, ואלרי אורטיס וניית'ן לאבג'וי. הסדרה שודרה לראשונה בארצות הברית בערוץ דיסני ב-11 באוקטובר 2019. בישראל הסדרה שודרה לראשונה בערוץ דיסני ישראל ב-5 בפברואר 2020. העונה השנייה והאחרונה של הסדרה עלתה לשידור במקור ב-4 ביוני 2021, ובישראל ב-18 בנובמבר 2021. הסדרה עוקבת אחר גבי דוראן, ילדה בת 13 עם אמא מוצלחת ואחות חכמה. יום אחד, גבי מוצאת את הזמן שלה לזרוח כאשר היא מקבלת הצעה לעשות בייביסיטר על קבוצת חייזרים מחופשים לבני אדם, שמסתתרים בכדור הארץ. במהלך הסדרה רואים כיצד גבי מגנה על זהותם האמיתית של החייזרים, ועוברת הרפתקאות שונות ומצחיקות. גבי דוראן (קיילי קנטרל) - ילדה בת 13 שעושה בייביסיטר לחייזרים. וסלי (מקסוול אסי דונובן) - חברה הטוב של גבי. עוזר לה לשמור בסוד על העבודה שלה. ג'רמי (קאלאן פריס) - חייזר בו גבי מטפלת. אוליביה (קוקו כריסטו) - אחותה הקטנה והחכמה של גבי. דינה (ואלרי אורטיס) - אמא של גבי. המנהל סוויפט (ניית'ן לאבג'וי) - המנהל של חטיבת הביניים הוונסבורג. אתר האינטרנט הרשמי של גבי דוראן: בייביסיטר לחייזרים "גבי דוראן: בייביסיטר לחייזרים", במסד הנתונים הקולנועיים IMDb (באנגלית) "גבי דוראן: בייביסיטר לחייזרים", באתר דיסני+ סדרות (באנגלית) "גבי דוראן: בייביסיטר לחייזרים", במסד הנתונים הקולנועיים KinoPoisk (ברוסית) נועם ארבל, סדרה מהחלל: "גבי דוראן: בייביסיטר לחייזרים", באתר פרוגי, 6 בפברואר 2020 אפי טריגר, נובמבר 2021 בערוצי דיסני, באתר Pop Tarts, ‏31 באוקטובר 2021
לשחרר את ווילי 3: מבצע ההצלה

לשחרר את ווילי 3: מבצע ההצלה (באנגלית: Free Willy 3: The Rescue) הוא סרט דרמה משפחתי אמריקאי משנת 1997 בבימויו של טוואיט ה. ליטל. זהו סרט המשך שני לסרט לשחרר את ווילי משנת 1993. ווילי הלווייתן מאוים על ידי ציידי לווייתנים לא-חוקיים שמרוויחים כסף מסושי. ג'סי, כעת בן 16, התחיל לעבוד על ספינת מחקר הלווייתן הקטלן, יחד עם ידידו משכבר הימים רנדולף ומדענית עוקצנית בשם דרו. על ספינת ציידי הלווייתנים ישנו רב-חובל ג'ון ווסלי ובנו מקס, אשר אינו כל-כך מרוצה מעבדותו של אביו, אך אין לו האומץ להביע את רגשותיו. במהלך הדרך, ווילי מתאחד מחדש עם ג'סי, שעוזר למקס להבין שלווייתנים הם יצורים חיים יפים. לאחר שווילי הציל את חייו של ג'ון ווסלי, התנצל ווסלי בפני מקס. לאחר מכן לווילי נולד לווייתן קטן, וג'סי קרא לו על שמו של מקס. ווילי – קייקו ג'סי – ג'ייסון ג'יימס ריכטר רנדולף ג'ונסון – אוגוסט שלנברג דרו – אנני קורלי מקס ווסלי – וינסנט ברי ג'ון ווסלי – פטריק קילפטריק מרי ווסלי – טאשה סימס סנדרסון – פיטר לקרוקס דינן – סטיבן אי מילר קרון – איאן טרייסי קפטן דרייק – מת'יו ווקר מדיה וקבצים בנושא לשחרר את ווילי 3: מבצע ההצלה בוויקישיתוף "לשחרר את ווילי 3: מבצע ההצלה", במסד הנתונים הקולנועיים IMDb (באנגלית) "לשחרר את ווילי 3: מבצע ההצלה", באתר נטפליקס "לשחרר את ווילי 3: מבצע ההצלה", באתר AllMovie (באנגלית) "לשחרר את ווילי 3: מבצע ההצלה", באתר Rotten Tomatoes (באנגלית) "לשחרר את ווילי 3: מבצע ההצלה", באתר Box Office Mojo (באנגלית) "לשחרר את ווילי 3: מבצע ההצלה", במסד הנתונים הקולנועיים KinoPoisk (ברוסית)
לשחרר את ווילי: הבריחה ממפרץ הפיראטים

לשחרר את ווילי: הבריחה ממפרץ הפיראטים (באנגלית: Free Willy: Escape from Pirate's Cove) הוא סרט דרמה משפחתי משנת 2010 בבימויו של וויל גיגר. זהו סרט אתחול לסרט לשחרר את ווילי. קירה הצעירה (בינדי אירווין) עוזבת את ביתה באוסטרליה כדי לבלות את חופשת הקיץ עם סבה (בו ברידג'ס) בדרום אפריקה. במהירה היא מגלה גור של לווייתן קטלן שנתקע בלגונה ליד פארק השעשועים של סבה הממוקם לאורך החוף. היא מכנה את חברה החדש ווילי, ויוצאת למסע גדול במטרה להוביל את הלווייתן חזרה לעדר הלווייתנים שלו, לפני שיריבו תאב-הבצע של סבה יהפוך את ווילי לאטרקציה מכניסה בפארק השעשועים הנוצץ שלו. בינדי אירווין - קירה בו ברידג'ס - גאס, סבא של קירה סטיבן ג'נינגס - רולף וודס, הבעלים של הפארק המתחרה קווין אוטו - דוקטור סם קופר, אביה של קירה ווטרינר במקצועו דארון מייר - הרופא של אביה של קירה אתר האינטרנט הרשמי של לשחרר את ווילי: הבריחה ממפרץ הפיראטים (באנגלית) "לשחרר את ווילי: הבריחה ממפרץ הפיראטים", במסד הנתונים הקולנועיים IMDb (באנגלית) "לשחרר את ווילי: הבריחה ממפרץ הפיראטים", באתר נטפליקס "לשחרר את ווילי: הבריחה ממפרץ הפיראטים", באתר AllMovie (באנגלית) "לשחרר את ווילי: הבריחה ממפרץ הפיראטים", באתר Rotten Tomatoes (באנגלית) "לשחרר את ווילי: הבריחה ממפרץ הפיראטים", במסד הנתונים הקולנועיים KinoPoisk (ברוסית)
זאסטאבה 620B

זאסטאבה 620B (בסרבית: Застава 620Б, באנגלית: Zastava 620B) היא משאית קלה מתוצרת יצרנית הרכב היוגוסלבית Zastava Automobiles (אנ') אשר יוצרה בין השנים 1962–1976 ביוגוסלביה (היום סרביה). דגם "זאסטאבה 620B" יוצר ברישיון פיאט ביוגוסלביה והתבסס על דגם פיאט 615 מתוצרת יצרנית הרכב האיטלקית פיאט. מספר דלתות: 3–4 דלתות צד קדמיות ודלתות צד אחוריות "דלתות התאבדות" מנוע קדמי מנוע דיזל סוג הנעה: 4x2 דגם "זאסטאבה 615B" יוצר כאמבולנס קבינה כפולה: 6 מושבים ב-2 שורות קבינה סטנדרטית + ארגז אחורי סגור "זאסטאבה 620B" "זאסטאבה 620B" "זאסטאבה 620B" פיאט 850T זאסטאבה 750 מדיה וקבצים בנושא זאסטאבה 620B בוויקישיתוף בין השנים 1953–1958 דגם ה"פיאט 615" יוצר ברישיון פיאט באוסטריה, והיה קרוי "Steyr 260". בדגם הורכב מנוע 1,997 סמ"ק המפיק 50 כ"ס. החל משנת 1954 הורכב מנוע דיזל 1,901 סמ"ק, המפיק 47 כ"ס. דגם זה היה קרוי "Steyr 260 Diesel". בין השנים 1956–1970 הדגם יוצר ברישיון פיאט ביוגוסלביה, על ידי חברת "Zastava" (הדגם היה קרוי "Zastava 615B"). המנוע שהורכב לדגם היה בנפח 1,901 סמ"ק, שהפיק 48 כ"ס ב-3,200 סל"ד. משקל הרכב היה 3,15 טון. בין השנים 1962–1976 יוצרה המשאית הקלה "זאסטאבה 620B" "זאסטאבה 620B" autoslavia.com/1961-69-zastava-620-upit דלתות התאבדות - ציר פתיחת הדלת מנוגד לכיוון ציר הנסיעה "זאסטאבה 620B" zuckerfabrik24.de/fiat/pics3/Zas620 דגם "זאסטאבה 615B" - אמבולנס zuckerfabrik24.de/fiat/pics3/Zas620 "זאסטאבה 620B" zuckerfabrik24.de/fiat/pics3/Zas620